Britta Steffen

| Mitalit | Mitalit | Mitalit |  |
| --- | --- | --- | --- |
|  Britta Steffen |  Britta Steffen |  Britta Steffen |  |
Maa:   Saksa
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 50 m vapaauinti |  |
|  Kultaa | Peking 2008 | 100 m vapaauinti |  |
|  Pronssia | Sydney 2000 | 4×200 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Rooma 2009 | 50 m vapaauinti |  |
|  Kultaa | Rooma 2009 | 100 m vapaauinti |  |
|  Hopeaa | Melbourne 2007 | 4×200 m vapaauinti |  |
|  Hopeaa | Rooma 2009 | 4×100 m vapaauinti |  |
|  Pronssia | Melbourne 2007 | 100 m vapaauinti |  |
|  Pronssia | Rooma 2009 | 4×100 m sekauinti |  |
|  Pronssia | Shanghai 2011 | 4 × 100 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Istanbul 2012 | 100 m vapaauinti |  |
|  Hopeaa | Ateena 2000 | 4×100 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Berliini 2002 | 4×100 m vapaauinti * |  |
|  Kultaa | Budapest 2006 | 50 m vapaauinti |  |
|  Kultaa | Budapest 2006 | 100 m vapaauinti |  |
|  Kultaa | Budapest 2006 | 4×100 m vapaauinti |  |
|  Kultaa | Budapest 2006 | 4×200 m vapaauinti |  |
|  Kultaa | Debrecen 2012 | 50 m vapaauinti |  |
|  Kultaa | Debrecen 2012 | 4×100 m vapaauinti |  |
|  Kultaa | Debrecen 2012 | 4×100 m sekauinti |  |
|  Hopeaa | Debrecen 2012 | 100 m vapaauinti |  |
|  Hopeaa | Budapest 2006 | 4×100 m sekauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Debrecen 2007 | 100 m vapaauinti |  |
|  Kultaa | Debrecen 2007 | 4×50 m sekauinti |  |
|  Kultaa | Szczecin 2011 | 50 m vapaauinti |  |
|  Kultaa | Szczecin 2011 | 100 m vapaauinti |  |
|  Kultaa | Szczecin 2011 | 4×50 m vapaauinti |  |
|  Hopeaa | Debrecen 2007 | 50 m vapaauinti |  |
|  Hopeaa | Debrecen 2007 | 4×50 m vapaauinti |  |
|  Hopeaa | Eindhoven 2010 | 4×50 m vapaauinti |  |
|  Hopeaa | Eindhoven 2010 | 4×50 m sekauinti |  |
|  Pronssia | Valencia 2000 | 4×50 m vapaauinti |  |
|  Pronssia | Dublin 2003 | 4×50 m vapaauinti |  |
|  Pronssia | Eindhoven 2010 | 50 m vapaauinti |  |
|  Pronssia | Eindhoven 2010 | 100 m vapaauinti = ui vain alkuerissä |  |
Britta Steffen (s. 16. marraskuuta 1983 Schwedt, Saksan demokraattinen tasavalta) on saksalainen aktiiviuransa lopettanut uimari, joka oli erikoistunut vapaauintiin. Hän on kaksinkertainen olympiavoittaja.
Vuonna 1999 Steffen voitti kuusi mestaruutta nuorten EM-uinneissa. Sydneyn kesäolympialaisissa 2000 hän sai pronssia 4 × 200 metrin vapaauintiviestissä uituaan alkuerissä Saksan joukkueessa. Vuoden 2004 kesäolympialaisissa Steffen osallistui vain 4 × 100 metrin vapaauintiviestin alkueriin. Vuosi 2003 oli ollut Steffenille välivuosi, sillä hän oli halunnut keskittyä opintoihinsa. Pekingissä 2008 Steffen voitti olympiakultaa 50 ja 100 metrin vapaauinneissa. Steffen on historian kolmas nainen, joka on pystynyt uimaan samoissa olympialaisissa sekä 50 ja 100 metrin vapaauintien olympiakullat. Aikaisemmin samaan ovat pystyneet itäsaksalainen Kristin Otto (1988) sekä alankomaalainen Inge de Bruijn (2000). Lontoossa 2012 hän oli neljäs 50 metrin vapaauinnissa ja karsiutui välierissä 100 metrin vapaauinnissa.
Pitkän radan maailmanmestaruuskilpailuissa Steffen saavutti seitsemän mitalia. Hän sai Melbournessa 2007 hopeaa 4 × 200 metrin vapaauinnissa ja pronssia 100 metrin vapaauinnissa. Rooman MM-kilpailuissa 2009 hän voitti kultaa 50 metrin vapaauinnissa maailmanennätysajalla 23,73 ja 100 metrin vapaauinnissa, jossa teki niin ikään maailmanennätyksen 52,07. Hän oli rikkonut saman matkan maailmanennätyksen jo 4 × 100 metrin vapaauintiviestissä uituaan avausosuudella ajan 52,22; Saksa sai viestistä lopulta hopeaa. 4 × 100 metrin sekauintiviestissä Steffen kuului Saksan pronssijoukkueeseen. Shanghain MM-kilpailuissa 2011 hän sai pronssia 4 × 100 metrin vapaauintiviestissä. Lyhyen radan maailmanmestaruuskilpailuista hänellä on kultaa 100 metrin vapaauinnista Istanbulista 2012 ja yksi viestihopea.
Steffen ui Berliinin pitkän radan EM-kilpailuissa 2002 alkuerissä Saksan  4 × 100 metrin vapaauintijoukkueessa, joka voitti lopulta Euroopan-mestaruuden. Vuoden 2006 pitkän radan EM-uinneissa Budapestissä hän voitti naisten 100 metrin vapaauinnin uudella ME-ajalla 53,30 ja 50 metrin vapaauinnin ajalla 24,72. Lisäksi Steffen voitti kaksi viestikultaa; 4 × 100 metrin  ja 4 × 200 metrin vapaauintiviesteissä. Kummankin viestin voittoajat olivat myös maailmanennätyksiä. Hän kuului lisäksi Saksan hopeajoukkueeseen sekauintiviestissä. Kaikki Steffenin Budapestissä tekemät maailmanennätykset ovat kuitenkin nykyisin rikkoutuneet. Debrecenissä 2012 hän voitti Euroopan-mestaruuden 50 metrin vapaauinnissa ajalla 24,37, 4 × 100 metrin vapaa- ja sekauintiviesteissä sekä sai hopeaa 100 metrin vapaauinnissa.
Vuoden 2007 lyhyen radan EM-uinneissa Debrecenissa Steffen voitti kultaa 100 metrin vapaauinnissa ja 4 × 50 metrin sekauinnissa sekä hopeaa 50 metrin vapaauinnissa ja 4 × 50 metrin vapaauinnissa. Szczecinissä 2011 hän voitti mestaruuden 50 ja 100 metrin vapaauinneissa sekä 4 × 50 metrin vapaauintiviestissä. Hänellä on lyhyen radan EM-kilpailuista kaikkiaan viisi kultaa, neljä hopeaa ja neljä pronssia.
Steffen ilmoitti lopettavansa kilpauransa syyskuussa 2013.